
Vabilo na posvet ob 20. obletnici delovanja 
Centra za študij drog in zasvojenosti na Fakulteti za socialno delo Univerze v Ljubljani
23.6.2026, od 10:00 do 15:00 
Fakulteta za socialno delo UL, Topniška 31, Ljubljana, predavalnica 1
Srečanje je namenjeno pomembni in aktualni temi zmanjševanja škode na področju uporabe drog in drugih zasvojenosti ter refleksiji preteklosti in izkušenj, ki so nastale na tem področju od devetdesetih let preteklega stoletja dalje. Takrat se je kot odgovor na zdravstvena, socialna in varnostna tveganja  uveljavil koncept zmanjševanja škode, nastali so prvi programi za uporabnike prepovedanih drog, pričelo se je intenzivno raziskovanje tega področja in eden od rezultatov širokega angažiranja je bila tudi ustanovitev centra za študij drog in zasvojenosti na Fakulteti za socialno delo Univerze v Ljubljani, jeseni leta 2005. 
Srečanje bo potekalo v dveh delih, ki bosta vsebinsko razdeljen na dva tematsko povezana sklopa.
Okrogla miza 
Vprašanje uporabe prepovedanih drog: na poti med preteklostjo in prihodnostjo
V okviru srečanja bo potekala okrogla miza, ki bo naslavljala vprašanja zgodovine razvoja zmanjševanja škode v Slovenij, vpliv programov na javno zdravje in socialno vključenost, participacijo akterjev. V slovenskem prostoru ima Ljubljana kot prestolnica posebno vlogo, saj so prav v Ljubljani v začetku devetdesetih let nastali pionirski programi zmanjševanja škode, ki so pomembno vplivali na nacionalne strategije, metode dela in oblikovanje sodobnih pristopov na področju javnega zdravja in socialnega dela. V tem duhu bo okrogla miza namenjena zgodovinskemu in refleksivnemu pogledu na razvoj zmanjševanja škode v Sloveniji in Ljubljani. Poleg organizatorja okrogle mize, Fakultete za socialno delo Univerze v Ljubljani, bodo na okrogli mizi sodelovali različni sogovorniki, ki so pomembno prispevali ali bili priča pri razvoju programov zmanjševanja škode v Sloveniji. Z razpravo želimo osvetliti ključne prelomnice, politične in družbene okoliščine, etične dileme ter izkušnje, ki so oblikovale slovenski pristop k zmanjševanju škode. 
Kavarna »Vizija«
Od vizije do akcije: prihodnost zmanjševanja škode v Ljubljani
Po metodi svetovne kavarne bomo izvedli pogovore na omizjih, na katerih bodo sodelovali udeleženci srečanja. Kavarno smo poimenovali »Vizija«, saj bomo razpravljali o vrednotah, ki jih je potrebno v krepiti in udejanjati v družbi za prihodnost, da bomo lahko razvijali smiselne odgovore na potrebe ljudi v nenehno spreminjajoči se realnosti na področju uživana drog in drugih zasvojenosti. V pogovorih bodo sodelovali predstavniki stroke, znanosti, politike, civilne družbe in uporabnikov storitev, ki bodo v protreptičnem dialogu prepoznavali skupne vrednote. Protreptični dialog je pogovor, v katerem spodbujamo refleksijo in  sodelovanje in omogoča razumevanje dilem iz več perspektiv. Udeleženci bodo v manjših skupinah vodenem pogovoru aktivno vključeni. Cilj je spodbujanje kritičnega mišljenja, etične odgovornosti ter spoštovanja vseh razmišljanj pri oblikovanj skupnih vrednot in vizije.  Na tak način bomo lahko prepoznali tiste vrednote, ki presegajo ideološke delitve in so temeljne vrednote, ki jih morajo uresničevati nacionalne in mestne politike pri razvoju programov na področju drog in drugih zasvojenosti. 
V tem duhu bo srečanje omogočalo pogled v preteklost, izmenjavo izkušenj in znanj ter participativno soustvarjanje prihodnosti države in mesta Ljubljane kot njene prestolnice, ki bo temeljila na vključujočih, etičnih in trajnostnih politikah zmanjševanja škode. 

Program

9.30 – 10.00: Registracija 
10.00 – 10.15: Uvodni pozdrav
10.15 – 12.00: Okrogla miza Vprašanje uporabe prepovedanih drog: na poti med preteklostjo in prihodnostjo
12.00 – 12.30: Odmor 
12.30-14:00: Kavarna »Vizija«: Od vizije do akcije: prihodnost zmanjševanja škode v Ljubljani
14.00 –14.15: Odmor 
14.15 – 15.00: Razprava z zaključki

Sodelujoči na okrogli mizi: 
doc. dr. Andrej Kastelic dr. med., psihiater
Milan Krek dr. med.
prof. dr. Vito Flaker
dr. Jože Hren
dr. Ines Kvaternik 
Borut Bah, dipl. soc. del.
doc.dr. Vera Grebenc
mag. Dragica Fojan
Moderator: Luka Mrak mag. soc. del.

Izvajalki Kavarna »Vizija«: doc. dr. Vera Grebenc in doc. dr. Amra Šabić
Moderatorji omizij: doc. dr. Vera Grebenc, doc. dr. Amra Šabić, as. Klara Mestek, doc. dr. Sara Pistotnik, as. Kana Košan, as. Hana Turšič 

Število udeležencev je omejeno. Prijave so možne do 21.6.2026 na povezavi: https://1ka.arnes.si/okroglamizainkavarna 

Dogodek bo fotografiran. Galerija fotografij bo pripravljena na podlagi posnetkov in bo objavljena na uradni spletni strani Fakultete za socialno delo, Univerze v Ljubljani (https://www.fsd.uni-lj.si/slo/)  ter na socialnem omrežju Fakultete za socialno delo. Če boste želite odstraniti objavljene fotografije, na katerih ste vi osrednji motiv posnetka, vas prosimo, da nam to čim prej sporočite na info@fsd.uni-lj.si. V primeru, da se ne želite pojaviti v kadru, nam to predhodno oz. čim prej sporočite na info@fsd.uni-lj.si. 
Fakulteta za socialno delo bo vaše fotografije za namen objave foto galerije dogodka in naknadne promocije dogodka obdelovala v zbirkah podatkov, ki jih vzpostavi, vodi in vzdržuje v skladu s predpisi, ki urejajo varstvo osebnih podatkov.
Dogodek finančno podpira Mestna občina Ljubljana.

